Folketing
1999-12-16

Vil hr. Kristian Thulesen Dahl bekræfte, at den efterlevelseshjælp, som vi kender i dag, kun har omhandlet pensionister, som var gift med hinanden? Vil Dansk Folkepartis ordfører også bekræfte, at nu er det ikke længere fødselsattesten, der er afgørende, nu kan en hjemmegående enke få en efterlevelseshjælp, altså en kontanthjælpsmodtager, eller for den sags skyld også en efterlønsmodtager? Det andet spørgsmål, jeg godt vil stille, er: Vil hr. Kristian Thulesen Dahl bekræfte, at vi har behandlet ældre mennesker uværdigt, når de skulle flytte på plejehjem? Vi har revet dem op med rode. Vi har sat dem ind på stuer på 8-10 kvadratmeter, hvor de ikke har haft plads til en eneste ejendel, ud over et bord og en seng og en stol. Er det ikke en rigtig politik, regeringen fører ved at bygge de mange nye ældreboliger i stedet for de gamle utidssvarende plejehjem?